Základným cieľom je dostať populácie na úrovne, pri ktorých možno dosahovať maximálny udržateľný výnos (MSY), a udržať ich na týchto úrovniach. Tento cieľ bol výslovne začlenený do nového základného nariadenia o SRP; v jeho článku 2 ods. 2 sa stanovuje, že tento cieľ „sa dosiahne do roku 2015 tam, kde je to možné, a [...] do roku 2020 pre všetky populácie“. Tento cieľ zodpovedá záväzku, ktorý Únia prijala v súvislosti so závermi Svetového samitu o udržateľnom rozvoji v Johannesburgu v roku 2002 a súvisiacim plánom ich vykonávania. Na druhej strane ustanovenia viacročného plánu pre populácie druhov žijúcich pri morskom dne v západnej časti Stredozemného mora majú dosiahnuť rybolovnú úmrtnosť na úrovni maximálneho udržateľného výnosu (MSY) postupným prírastkovým spôsobom pokiaľ možno do roku 2020 a najneskôr do 1. januára 2025.

[a robust paragraph on the best available scientific advise must be inserted here once available, as the exact percentage needs to correspond to the levels corresponding to the science]

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 3,

so zreteľom na návrh Európskej komisie,

keďže:

(1)Rada v súlade s článkom 43 ods. 3 ZFEÚ prijíma na návrh Komisie opatrenia týkajúce sa stanovovania a prideľovania rybolovných možností.

(2)V nariadení Európskeho parlamentu a Rady (EÚ) č. 1380/2013 sa vyžaduje, aby sa ochranné opatrenia prijímali s ohľadom na dostupné vedecké, technické a hospodárske odporúčania vrátane prípadných správ, ktoré vypracoval Vedecký, technický a hospodársky výbor pre rybárstvo.

(3)Povinnosťou Rady je prijať opatrenia týkajúce sa stanovovania a prideľovania rybolovných možností a v prípade potreby aj určitých funkčne súvisiacich podmienok. Podľa článku 16 ods. 4 nariadenia (EÚ) č. 1380/2013 by sa mali rybolovné možnosti stanoviť v súlade s cieľmi spoločnej rybárskej politiky (SRP) stanovenými v článku 2 ods. 2 uvedeného nariadenia. Podľa článku 16 ods. 1 nariadenia (EÚ) č. 1380/2013 sa rybolovné možnosti prideľujú členským štátom tak, aby sa zabezpečila relatívna stabilita rybolovných činností každého členského štátu v súvislosti s každou populáciou rýb alebo druhom rybolovu.

(4)V článku 16 ods. 4 nariadenia (EÚ) č. 1380/2013 sa stanovuje, že rybolovné možnosti pre populácie, na ktoré sa vzťahujú osobitné viacročné plány, by sa mali stanoviť v súlade s pravidlami stanovenými v daných plánoch.

(5)Viacročný plán pre rybolov populácií žijúcich pri morskom dne v západnej časti Stredozemného mora bol stanovený nariadením Európskeho parlamentu a Rady (EÚ) 2019/1022 a nadobudol účinnosť 16. júla 2019. V súlade s článkom 4 ods. 1 uvedeného nariadenia by sa rybolovné možnosti pre populácie uvedené v článku 1 uvedeného nariadenia mali stanoviť s cieľom dosiahnuť rybolovnú úmrtnosť na úrovni maximálneho udržateľného výnosu postupným prírastkovým spôsobom pokiaľ možno do roku 2020 a najneskôr do 1. januára 2025. Rybolovné možnosti by sa mali vyjadriť ako maximálne povolené rybolovné úsilie a mali by sa stanoviť v súlade s režimom rybolovného úsilia stanoveným v článku 7 nariadenia (EÚ) 2019/1022.

(6)[a robust recital explaining the best available scientific advise must be inserted here once available, as the exact percentage needs to correspond to the levels corresponding to the science] Na rok 2021 by sa teda maximálne povolené rybolovné úsilie malo v porovnaní s maximálnym povoleným rybolovným úsilím, ktoré bolo na rok 2020 stanovené nariadením Rady (EÚ) 2019/2236, znížiť o pm %.

(7)Všeobecná rybárska komisia pre Stredozemné more (ďalej len „GFCM“) na svojom 42. výročnom zasadnutí v roku 2018 prijala odporúčanie GFCM/42/2018/1, v ktorom stanovila opatrenia na hospodárenie s úhorom európskym (Anguilla anguilla) v Stredozemnom mori (geografické podoblasti GFCM 1 až 27). Medzi uvedené opatrenia patria obmedzenia výlovu a každoročné nepretržité trojmesačné obdobie zákazu rybolovu, ktoré si stanoví každý členský štát v súlade s ochrannými cieľmi nariadenia Rady (ES) č. 1100/2007, so svojím vnútroštátnym plánom (resp. plánmi) riadenia lovu úhora európskeho a s časovou štruktúrou migrácie úhorov v danom členskom štáte. Zákaz rybolovu sa v súlade s odporúčaním vzťahuje na všetky morské vody Stredozemného mora a brakické vody, ako sú ústia riek, pobrežné lagúny a prechodné vody. Uvedené opatrenia by sa mali transponovať do práva Únie.

(8)GFCM na svojom 42. výročnom zasadnutí v roku 2018 prijala aj odporúčanie GFCM/42/2018/8 týkajúce sa ďalších mimoriadnych opatrení v období 2019 až 2021 pre populácie malých pelagických druhov v Jadranskom mori na roky 2019, 2020 a 2021 (geografické podoblasti GFCM 17 a 18). Uvedené opatrenia by sa mali transponovať do práva Únie. Maximálne obmedzenia výlovu sa stanovujú výlučne na jeden rok a bez toho, aby boli dotknuté akékoľvek iné opatrenia, ktoré budú prípadne prijaté v budúcnosti, a akékoľvek možné systémy rozdeľovania medzi členské štáty.

(9)GFCM na svojom 42. výročnom zasadnutí v roku 2018 prijala odporúčanie GFCM/42/2018/3 týkajúce sa viacročného plánu riadenia udržateľného lovu vlečnou sieťou zameraného na krevety druhov Aristaeomorpha foliacea a Aristeus antennatus v Levantskom mori (geografické podoblasti GFCM 24, 25, 26 a 27), ktorým sa stanovil maximálny počet rybárskych plavidiel. Uvedené opatrenia by sa mali transponovať do práva Únie.

(10)GFCM na svojom 42. výročnom zasadnutí v roku 2018 prijala odporúčanie GFCM/42/2018/4 týkajúce sa viacročného plánu riadenia udržateľného lovu vlečnou sieťou zameraného na krevety druhov Aristaeomorpha foliacea a Aristeus antennatus v Iónskom mori (geografické podoblasti GFCM 19, 20 a 21), ktorým sa stanovil maximálny počet rybárskych plavidiel. Uvedené opatrenia by sa mali transponovať do práva Únie.

(11)GFCM na svojom 43. výročnom zasadnutí v roku 2019 prijala odporúčanie GFCM/43/2019/6 týkajúce sa viacročného plánu riadenia udržateľného lovu vlečnou sieťou zameraného na krevety druhov Aristaeomorpha foliacea a Aristeus antennatus v Iónskom mori (geografické podoblasti GFCM 12, 13, 14, 15 a 16), ktorým sa stanovil maximálny počet rybárskych plavidiel. Uvedené opatrenia by sa mali transponovať do práva Únie.

(12)GFCM na svojom 43. výročnom zasadnutí v roku 2019 prijala odporúčanie GFCM/43/2019/5 týkajúce sa viacročného plánu riadenia udržateľného rybolovu pri morskom dne v Jadranskom mori (geografické podoblasti GFCM 17 a 18), ktorým sa zaviedol režim rybolovného úsilia pre určité populácie žijúce pri morskom dne. Uvedené opatrenia by sa mali transponovať do práva Únie.

(13)S prihliadnutím na špecifiká slovinskej flotily a jej zanedbateľný vplyv na populácie malých pelagických druhov a druhov žijúcich pri morskom dne je vhodné zachovať súčasné spôsoby rybolovu a zabezpečiť prístup slovinskej flotily k minimálnemu množstvu malých pelagických druhov a stanoviť minimálnu kvótu rybolovného úsilia pre druhy žijúce pri morskom dne.

(14)GFCM na svojom 43. výročnom zasadnutí v roku 2019 prijala aj odporúčanie GFCM/43/2019/4 týkajúce sa plánu riadenia udržateľného využívania koralu červeného (Corallium rubrum) v Stredozemnom mori (geografické podoblasti GFCM 1 až 27), ktorým sa stanovil maximálny počet oprávnení na zber a obmedzenia zberu. Uvedené opatrenia by sa mali transponovať do práva Únie.

(15)GFCM na svojom 43. výročnom zasadnutí v roku 2019 prijala aj odporúčanie GFCM/43/2019/2 týkajúce sa plánu riadenia udržateľného využívania pagela bledého (Pagellus bogaraveo) v Alboránskom mori (geografické podoblasti GFCM 1 až 3), ktorým sa stanovilo obmedzenie výlovu a obmedzenie úsilia na základe povolenej a uplatňovanej priemernej úrovne v období 2010 až 2015. Uvedené opatrenia by sa mali transponovať do práva Únie.

(16)GFCM na svojom 43. výročnom zasadnutí v roku 2019 prijala odporúčanie GFCM/43/2019/1 týkajúce sa riadiacich opatrení pre využívanie ukotvených zariadení na zhlukovanie rýb pri love koryfény veľkej (Coryphaena hippurus) v Stredozemnom mori (geografické podoblasti GFCM 1 až 27), ktorým sa stanovil maximálny počet rybárskych plavidiel loviacich koryfénu veľkú. Uvedené opatrenia by sa mali transponovať do práva Únie.